钦定古今图书集成/明伦汇编/家范典/第101卷 > 顾炎武日知录 > 《分居》
## 钦定古今图书集成/明伦汇编/家范典/第101卷 > 顾炎武日知录 > 《分居》

陈氏《礼书》言：“周之盛时，宗族之法行，故得以此系民
而民不散。及秦用商君之法，富民有子则分居，贫民
有子则出赘。由是其流及上，虽王公大人亦莫知有
敬宗之道，寖淫后世，习以为俗。而时君所以统驭之
者，特服纪之律而已。间有纠合宗族，一再传而不散
者，则人异之，以为义门。岂非名生于不足欤。